TD50

I toksikologi er TD50 eller semigiftig dose en indikator på hvor mye som angir en giftig dose for 50% av testsubjektene. Det kommer av den engelske termen «toxic dose», som betyr giftig dose.

I dyreforsøkstudier er den dosen som gir forgiftningssymptomer i halve testpopulasjonen referert til som TD50, eller «Toxic Dose, 50 %».

For medikamenter i vanlig bruk hos mennesker er det i Felleskatalogen oppgitt TD50 for substansen. For barn oppgis ofte dosen i antall milligram substans pr. kilo kroppsvekt.

Siden det kan kreves forskjellig medikamentmengde for å være giftig avhengig av hvilken måte medikamentet er gitt på, kan det oppgis TD50 ved:
 svelging, (p.o. / per os),
 plassert i endetarmen (rektalt)
 satt i hud, (i.c. / intra cutant / inne i huden),
 satt i underhudsfettvev, (s.c. / sub cutant / under huden),
 satt i muskelvev, (i.m. / intramuskulært),
 satt i bukhinnen, (i.p. / intra peritoneal / inne i bukhinnen)
 satt i blodet i vene, ( i.v. / intravenøst), 
 tilført utenpå hud, (c / cutant)

For en del medikamenter er det liten forskjell mellom TD50 og medikamentmengde som er nødvendig for å få ønsket effekt.

Toksikologi
Farmakologi